मीरा बाई

मीराबाई (1498-1547) सोलहवीं शताब्दी की एक कृष्ण भक्त और कवयित्री थीं। मीरा बाई ने कृष्ण भक्ति के स्फुट पदों की रचना की है। संत रैदास या रविदास उनके गुरु थे।

मीराबाई को उनके देवर विक्रमादित्य ने मारने के लिए जहर का प्याला भेजा था जिसका उन पर कोई असर नहीं हुआ था

जीवन परिचय 

मीराबाई का जन्म सन 1498 ई॰ में पाली के कुड़की गांव में दूदा जी के चौथे पुत्र रतन सिंह के घर हुआ। ये बचपन से ही कृष्णभक्ति में रुचि लेने लगी थीं। मीरा का विवाह मेवाड़ के सिसोदिया राज परिवार में हुआ। चित्तौड़गढ़ के महाराजा भोजराज इनके पति थे जो मेवाड़ के महाराणा सांगा के पुत्र थे। विवाह के कुछ समय बाद ही उनके पति का देहान्त हो गया। पति की मृत्यु के बाद उन्हें पति के साथ सती करने का प्रयास किया गया, किन्तु मीरा इसके लिए तैयार नहीं हुईं। मीरा के पति का अंतिम  संस्कार चित्तोड़ में मीरा की अनुपस्थिति में हुआ। पति की मृत्यु पर भी मीरा माता ने अपना श्रृंगार नहीं उतारा, क्योंकि वह गिरधर को अपना पति मानती थी।

वे विरक्त हो गईं और साधु-संतों की संगति में हरिकीर्तन करते हुए अपना समय व्यतीत करने लगीं। पति के परलोकवास के बाद इनकी भक्ति  दिन-प्रतिदिन बढ़ती गई। ये मंदिरों में जाकर वहाँ मौजूद कृष्णभक्तों के सामने कृष्णजी की मूर्ति के आगे नाचती रहती थीं। मीराबाई का कृष्णभक्ति में नाचना और गाना राज परिवार को अच्छा नहीं लगा। उन्होंने कई बार मीराबाई को विष देकर मारने की कोशिश की। घर वालों के इस प्रकार के व्यवहार से परेशान होकर वह द्वारका और वृन्दावन गई। वह जहाँ जाती थी, वहाँ लोगों का सम्मान मिलता था। लोग उन्हें देवी के जैसा प्यार और सम्मान देते थे। मीरा का समय बहुत बड़ी राजनैतिक उथल-पुथल का समय रहा है। बाबर का हिंदुस्तान पर हमला और प्रसिद्ध खानवा का युद्ध  उसी समय हुआ था।  इन सभी परिस्थितियों के बीच मीरा का रहस्यवाद और भक्ति की निर्गुण मिश्रित सगुण पद्धति सर्वमान्य बनी।

इन्हें भी देखें
 भक्तिकाल के कवि

सुप्रसिद्ध युवा कवि व आलोचक गोलेन्द्र पटेल ने मीराबाई और महादेवी वर्मा का तुलनात्मक अध्ययन करते हुए मीराबाई को समाज से स्वतंत्र कवयित्री बताया है। कविवर गोलेन्द्र पटेल ने कहा है कि “वेदना-जल व स्वप्न-शतदल की कवयित्री महादेवी वर्मा सर्वनाम के माध्यम से उस सत्य को संबोधित करती हैं, जो मनुष्य को व्यष्टि से समष्टि की ओर ले जाता है। अतः उनकी कविता गहरी पीड़ा की प्रतिध्वनि है। उन्हें आधुनिक युग की मीरा कहा जाता है पर वे मीरा से इस अर्थ में भिन्न हैं कि मीरा समाज से स्वतंत्र हैं जबकि महादेवी समाज में स्वतंत्र हैं।”

सन्दर्भ

बाहरी कड़ियाँ
 कविताकोश पर मीराबाई
 अनुभूति पर मीराबाई
 मीरा ग्रन्थावली (गूगल पुस्तक ; लेखक-कल्याणसिंह शेखावत)

भक्तिकाल के कवि
कृष्णाश्रयी शाखा के कवि
१६वीं शताब्दी के लोग